CELEX: 62021TN0509
Language: mt
Date: 2021-08-18 00:00:00
Title: Kawża T-509/21: Rikors ippreżentat fit-18 ta’ Awwissu 2021 – IMG vs Il-Kummissjoni

25.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 431/43
            
         
      Rikors ippreżentat fit-18 ta’ Awwissu 2021 – IMG vs Il-Kummissjoni
      (Kawża T-509/21)
      (2021/C 431/51)
      Lingwa tal-kawża: il-Franċiż
      
         Partijiet
      
      
         Rikorrent: International Management Group (IMG) (Brussell, il-Belġju) (rappreżentanti: L. Levi u J.-Y. de Cara, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara li dan ir-rikors huwa ammissibbli u fondat;
                  u, għaldaqstant:
               
            
                  —
               
               
                  tannulla d-deċiżjoni tal-Kummissjoni tat-8 ta’ Ġunju 2021, meħuda għall-finijiet tal-eżekuzzjoni tas-sentenza tal-Qorti tal-Ġustizzja tal-31 ta’ Jannar 2019 (Kawżi C-183/17 P u C-184/17 P), li tipprovdi li r-rikorrent ma huwiex eliġibbli sabiex jeżegwixxi l-fondi tal-Unjoni skont il-modalitajiet ta’ eżekuzzjoni indiretta applikabbli għall-organizzazzjonijiet internazzjonali fil-kuntest tar-regoli finanzjarji applikabbli għall-Unjoni;
               
            
                  —
               
               
                  tikkundanna lill-konvenuta għall-kumpens tad-dannu materjali u morali;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv: ksur tal-Artikolu 266 TFUE. F’dan ir-rigward ir-rikorrent jinvoka ksur tal-awtorità ta’ res judicata tas-sentenza tal-Qorti tal-Ġustizzja tal-31 ta’ Jannar 2019.
               
            
                  2.
               
               
                  It-tieni motiv: ksur tal-prinċipju ta’ amministrazzjoni tajba u tad-dmir ta’ diliġenza minħabba ksur tal-Artikolu 41 tal-Karta tad-Drittijiet Fundamentali tal-Unjoni Ewropea.
               
            
                  3.
               
               
                  It-tielet motiv: ksur tal-prinċipju ta’ ċertezza legali.
               
            
                  4.
               
               
                  Ir-raba’ motiv: ir-rikorrent jallega li d-deċiżjoni hija vvizzjata bi żbalji ta’ liġi u bi żbalji manifesti ta’ evalwazzjoni.
               
            
                  5.
               
               
                  Il-ħames motiv: ksur ta’ terminu raġonevoli.